شەفەق نیوز/ وەریەوبەرایەتی کەشناسی و زەویلەرزەی هەرێم کوردستان، ئمڕوو یەکشەممە، کەشوهەوای ئمڕوو و سوو بڵاوکردەو، وەپای پیشبینیەیل پلەی گەرما وەرەو بەرزی چوود.
وەڕیەوبەرایەتیەگە لە بەیاننامیگ راگەیان، سوو دووشەممە ئاسمان ساماڵە وەگەرد تووز سوکیگ لە ناوچەیل باشوور هەرێم لە وەخت شەو، و پلەی گەرما 1 تا 2  پلە بەرزەو بوود.
لەباوەت پیشبینیەیل کەشوهەوای ئمڕوو راگەیان، ئاسمان ساماڵە و پلەی گەرمایش جویر رووژەیل گوزەشتەس.
